cyanic-selkie/wikianc huggingface dataset:
Գերասիմ Մելիք-Գրիգորյան
Կենսագրություն
Ավարտել է Խարկովի համալսարանի բժշկական ֆակուլտետը։ Ընդհատակյա հեղափոխական աշխատանք է տարել Բաքվում, Թիֆլիսում։ Բազմիցս կատարել է Ստեփան Շահումյանի, Բոգդան Կնունյանցի, Սուրեն Սպանդարյանի Դ․ Ա․ Մելիք-Գրիգորյանի և Կամո յի կուսակցական հանձնարարությունները։ Որպես պրոպագանդիստ-ագիտատոր բանվորական խմբակներում կազմակերպել է ագիտացիոն թռուցիկներ տպագրելու և տարածելու գործը։ Նրա բնակարանը եղել է ՌՍԴԲԿ Թիֆլիսի կոմիտեի ընդհատակյա աշխատանքների կազմակերպման, կուսակցական գործիչների հանդիպման վայր։ Հեղափոխական գործունեության համար արգելափակվել է Թիֆլիսի (1904), Խարկովի (1913) և Լոռու «Չեզոք գոտու» (1920) բանտերում։ 1921-1948 թվականներին Ալավերդում, Կիրովականում (Վանաձոր) և Լենինականում (Գյումրի) եղել է հիվանդանոցի գլխավոր բժիշկ, իսկ 1948—1959 թվականներին՝ Երևանում սանիտարա-էպիդեմիոլոգիական կայանի պետ։ ՀԽՍՀ IV—VI գումարումների Գերագույն սովետի դեպուտատ, ԽՄԿԿ XXII համագումարի պատգամավոր, 1959 թվականից՝ միութենական կարգի կենսաթոշակառու։ Պարգևատրվել է Լենինի (2), Հոկտեմբերյան հեղափոխության, Աշխատանքային կարմիր դրոշի շքանշաններով։
Ծանոթագրություններ
Կատեգորիա:Հայ բժիշկներ
Էրիխ Մարիա Ռեմարկ
Էրիխ Մարիա Ռեմարկ (Erich Maria Remarque, ), գերմանացի ականավոր գրող։ 20-րդ դարի ամենահանրահայտ և ընթերցվող գրողներից։ Նրա լավագույն ստեղծագործություններից են «Արևմտյան ռազմաճակատում անփոփոխ է» (1929), «Երեք ընկեր» (1936), «Հաղթական կամար» (1945) վեպերը և այլ երկեր։ Առաջ է քաշել «կորուսյալ սերունդ» գրական հասկացությունը։
Կենսագրություն
Էրիխ Մարիա Ռեմարկը ծնվել է 1898 թվականի հունիսի 22-ին Օսնաբրյուկ քաղաքում։ Ծնողները եղել են Պիտեր Ֆրանց Ռեմարկը (1867-1954) և Աննա Մարիա Ռեմարկը (1871-1917) ։ 1904 թվականին ընդունվել է եկեղեցական դպրոց, իսկ 1912 թվականին շարունակել է ուսումը կաթոլիկ մանկավարժական սեմինարում՝ ուսուցիչ դառնալու նպատակով։ 1915 թվականին շարունակել է կրթությունը Օսնաբրյուկի արքայական սեմինարում, որտեղ ծանոթացել է Ֆրից Խյորսեմայերի հետ, ով ոգեշնչման աղբյուր է հանդիսացել Ռեմարկի գրական գործունեության առաջացման և ծավալման համար։
Ռեմարկի մանկության և կյանքի ընկեր Հանս-Գերդ Րեյբի կողմից կատարված հետազոտությունը հաստատել է այն փաստը, որ Ռեմարկն ունեցել է ֆրանսիական արմատներ։ Նրա նախապապը՝ Յոհան Ադամ Ռեմարկը (1789 թվական) ծնվել է ֆրանսիական Աախեն քաղաքում ։
Սահմանին
Է. Մ. Ռեմարկը 1916 թվականի նոյեմբերին զորակոչվել է բանակ, իսկ 1917 թվականի հունիսի 12-ին տեղափոխվել է արևմտյան սահմանի 2-րդ գումարտակի պահեստային դիվիզիա, որը գտնվում էր Հեմ-Լենգլեթում։ 1917 թվականի հունիսի 26-ին տեղափոխվել է 15-րդ պահեստային գունդ, որտեղ մասնակցել է Տորհոութ և Հոութուլսթ քաղաքների միջակայքում տեղի ունեցած մարտերին։ 1917 թվականի հուլիսի 31-ին վիրավորվել է նրա ձախ ոտքը, աջ ձեռքը և պարանոցը, ինչի հետևանքով պատերազմի մնացած տարիներն անցկացրել է Գերմանիայի զինվորական հոսպիտալում։
Պատերազմից հետո Ռեմարկը աշխատել է նախակրթարանում՝ Լոհն քաղաքում (նախկին Լինգեն, այժմ Բենթհեյմ տարածաշրջանում)։ 1920 թվականի մայիսից սկսել է աշխատանքը Կլեյն Բերսենում (նախկին Հյումլինգ, այժմ Էմսլանդի տարածաշրջանում), իսկ 1920 թվականի օգոստոսից աշխատել է Նահնում, որը սկսած 1972 թվականից համարվում է Օսնաբրյուկի մի մասը։ Հիասթափվելով մանկավարժի աշխատանքից, 1920 թվականի նոյեմբերի 20-ին, սեփական ցանկությամբ թողել է մանկավարժությունը և սկսել աշխատել տարբեր մասնագիտություններով (գրադարանավար, հաշվապահություն, առևտուր, գերեզմանաքարերի վաճառք, դաշնամուրի ուսուցիչ և այլն)։ Առաջին անգամ վարձատրվող աշխատանքի է անցել Continental Rubber (գերմանական անվադողերի արտադրող) ընկերությունում՝ որպես գրագիր/տեխնիկական գրող ։ Այս տարիներից կուտակված տպավորություններն արտացոլվել են «Սև կոթող» (Der schwarze Obelisk, 1956) վեպում։ 1921 թվականին սկսել է աշխատել Echo Continental ամսագրում որպես խմբագիր։ 1922 թվականին տեղափոխվել է Հաննովեր, իսկ 1925 թվականին՝ Բեռլին և հոկտեմբերի 14-ին ամուսնանել Իլզե Յուտտա (Ժաննա)  Զամբոնայի հետ։ Իլզեն տառապում էր թոքախտով և հանդիսացել է մի քանի վեպերի գլխավոր հերոսուհիների նախատիպը։ Այս ամուսնությունը տևել է մի քանի տարի, և 4 տարի անց Իլզեն պահանջել է ապահարզան։
Գրական կյանք
Է. Մ. Ռեմարկը ի պատիվ քաղցկեղից մահացած մոր՝ Աննա Մարիայի (1917թ. սեպտեմբերի 9) պատվին Ռեմարկը տարիներ անց անվանափոխվել է՝ դառնալով Էրիխ Մարիա Ռեմարկ (իրական անունը եղել է Էրիխ Պաուլ Ռեմարկ) : Ռեմարկն արել է իր առաջին գրական փորձերը դեռ 16 տարեկանում՝ գրելով փոքր էսսեներ, և պոեմներ։  Այդ ժամանակաշրջանում գրվել է նաև «Երազների դասականը» (Die Traummbude) վեպի սկիզբը, որը հետագայում հասցվել է ավարտին և հրատարակվել 1920թ.-ին։ 1927թ.-ին հրապարակել է «Կայարան հորիզոնի վրա» (Station am Horizont) վեպը, որը տպագրվել է «Sport im Bild» սպորտային ամսագրում, որտեղ նա աշխատում էր։ Առաջին անգամ որպես գիրք հրատարակվել է 1998թ.-ին։ 1929թ.-ին հրատարակվել է «Արևմտյան ռազմաճակատում անփոփոխ է» (Im westen nichts Neues) վեպը, որը նկարագրում էր պատերազմը 20-ամյա երիտասարդի տեսանկյունից։ Դառնալով 20-րդ դարի ամենանշանավոր գործերից մեկը, այն խրախուսել է մի շարք վետերանների գրի առնել պատերազմի մասին իրենց հուշերը, ինչպես նաև ստեղծվել են մեծ քանակությամբ ներկայացումներ և ֆիլմեր։ Դրանք ցուցադրվել են Գերմանիայում, ինչպես նաև Գերմանիայի դեմ կռված երկրներում, հատկապես Անգլիայում և ԱՄՆ-ում։ Վեպը անմիջապես դարձավ բեսթսելլեր՝ գերազանցելով 1.5մլն վաճառքը։  Հետագայում այն թարգմանվել է 36 լեզուներով, իսկ մեկ տարի անց նկարահանվել համանուն ֆիլմը, որն արժանացել է 2 Օսկար մրցանակի։ 1931թ.-ին Ռեմարկը «Արևմտյան ռազմաճակատում անփոփոխ է» վեպի համար առաջադրվել է Գրականության Նոբելյան մրցանակի, սակայն չի ստացել այն, քանի որ որոշ պաշտոնյաների կարծիքով վեպը անպատվել է գերմանական բանակը և ժողովրդին։ 1931թ.-ին հրատարակվել է «Վերադարձ» (Der Weg zurück) վեպը։ Հրատարակված վերջին երկու վեպերը Հիտլերը համարել  է հակապատերազմական։ 1931թ.-ին, «Վերադարձ» վեպը հրատարակելուց հետո, Ռեմարկը գնել է Պորտո Ռոնկոյում (Շվեյցարիա) գտնվող մի ամառանոց՝ օգտագործելով հրատարակված գործերից ստացված կարողությունը։
Վերջին վեպերը հավանության չեն արժանացել նաև Ռեմարկի գրական կուռքեր Թոմաս Մանի և Ստեֆան Ցվայգի կողմից։ Ոմանք պնդել են, որ Ռեմարկը ստեղծագործությունը գողացել է զոհված մարտական ընկերոջից։
1933թ. մարտին երկրում ավարտվել է զինվորական հեղափոխությունը և հաստատվել նացիստական դիկտատուրա։ Աստիճանաբար, Ռեմարկին ավելի հաճախ են անվանել ազգի դավաճան և վաճառված հեղինակ։ Դեռ ավելին, Նացիստական պրոպագանդայի նախարար Յոզեֆ Գեբելսի նախաձեռնությամբ Ռեմարկի գրքերը հայտարարվել են հակաազգային, արգելվել են ամբողջ Գերմանիայում, իսկ գրքերի բոլոր օրինակները հեռացվել գրադարաններից և արգելել դրանց վաճառքն ամբողջ երկրում։ Երբ Գերմանիայում  սկսել է արագանալ տոտալիտար հասարակարգի տարածումը, երկրի կառավարութան կողմից ձեռնարկվել են բնակչության մասսայական ձերբակալություններ,  իսկ Ռեմարկը լքել է Գերմանիան՝ մշտական բնակություն հաստատելով Շվեյցարիայում։ Հետագայում գերմանական իշխանությունը կասկածի տակ է դրել Ռեմարկի գերմանական ծագումը՝ հայտարարելով, որ նրա ազգանունը ունի ֆրանսիական ծագում և նրան կոչել «ֆրանսիական հրեա Կրամեռ»՝ պնդելով որ Ռեմարկը նրա գրական կեղծանունն է (Կրամեռ-Ռեմարկ բառի հակառակ տարբերակը)։ Եղել է նաև պնդում, որ Առաջին համաշխարհային պատերազմի ժամանակ Ռեմարկի ծառայությունը չափազանցված է և իրականում նա այնքան ակտիվ չի եղել, ինչպես ներկայացվել է։ Հետագայում այս պնդումները հերքվել են։ 1938թ.-ին 3-րդ Ռայխը Ռեմարկին զրկել է գերմանական քաղաքացիությունից, իսկ 1939թ.-ին Ռեմարկը և իր նախկին կինը նորից ամուսնացել են, որպեսզի խուսափեն նրա արտաքսումից Գերմանիա։ Այնուհետև նրանք Պորտո Ռոնկոյից մեկնել են ԱՄՆ։ 1947թ.-ին Ռեմարկը և նրա կինը դարձել են ԱՄՆ-ի քաղաքացիներ ։ Նրանց ԱՄՆ տեղափոխվելուց անմիջապես հետո Եվրոայում սկսվել է Երկրորդ համաշխարհային պատերազմը ։
Ռեմարկը շարունակել է գրել պատերազմի դաշտում իր փորձառության մասին, իր մտքերն ամփոփելով «Երեք ընկեր» (1936, Drei Kameraden) վեպում։ Հաջորդ վեպը եղել է «Սիրիր մերձավորիդ» (1939թ., Liebe denien Nachsten/Love Thy Neighbour), որն առաջին անգամ հրատարակվել է Collier's ամսագրում։ Հրատարակված վեպը մեկ տարվա ընթացքում վերանայվել է Ռեմարկի կողմից, որից հետո նոր տարբերակը անգլերեն և գերմաներեն լեզուներով հրատարակվել է 1941թ.-ին։ Հաջորդ նշանավոր վեպը եղել է «Հաղթական կամար» (1945, Arc de Triomphe), որի անգլերեն տարբերակը հրատարակվել է 1945թ.-ին, իսկ մեկ տարի անց հրատարակվել է նաև գերմաներեն օրինակը։ Վեպը շուտով դարձել է բեսթսելլեր և վաճառված օրինակների թիվը գերազանցել է 5մլն։  Ռեմարկի վերջին վեպը՝ «Ստվերներ դրախտում» (հրատարակված է հետմահու՝ 1971թ.-ին, Schatten im Paradies) գրվել է Նյու-Յորքում ապրելու տարիներին։ Նրա բնակարանը և այդ շենքը մեծ ազդեցություն են ունեցել վեպում ։
1943թ.-ին նացիստական կառավարության կողմից ձերբակալվել է Ռեմարկի քույր՝ Էլֆրիդ Շոլզը, ով մնացել էր Գերմանիայում իր ամուսնու և երկու երեխաների հետ։ Նրան մեղադրել են հակահայրենասիրական մտքեր ունենալու մեջ, քանի որ ըստ նրա, Գերմանիան պատերազմում կրել էր պարտություն։ Դատարանի նախագահ Ռոլանդ Ֆրեիսլերը ասել է նրան, - «Քո եղբորը մենք չենք կարող հասնել, սակայն դու չես կարող փախչել մեզանից։» ("Ihr Bruder ist uns leider entwischt—Sie aber werden uns nicht entwischen"): 1943թ.-ի դեկտեմբերի 16-ին Շոլզը գլխատվել է ։
Ռեմարկի կանայք
Էրիխ Մարիա Ռեմարկը հայտնի է նաև իր բազում հարաբերություններով տարբեր կանանց հետ, որոնց թվում կային նաև հանրահայտ աստղեր։
1918 թվականին Էրիխ Փաուլ Ռեմարկը հանդիպում ու ծանոթանում է Էրիկա Հաազեի հետ, Արևմտյան ռազմաճակատում, որտեղ ապագա գրողը մասնակցում էր մարտերի (Առաջին համաշխարհային պատերազմ)։ Էրիկայի հետ Ռեմարկը զգում է առաջին սիրո ազդեցությունը, սակայն նրանց հարաբերություններին բախտ չէր վիճակվել երկար շարունակվել։ Պատերազմն ավարտվեց, և Ռեմարկը վերադարձավ հայրենի տուն, իսկ Էրիկան մնաց անցյալում։
1921-ին Ռեմարկը սիրային հարաբերությունների մեջ է մտնում՝ Իդա-Լոտտա (Լոլոտտ) Փրոյսի հետ։ Այս հարաբերությունները նույնպես երկար չեն տևում, քանի որ 1922-ին Ռեմարկը տեղափոխվում է Հաննովեր, և սերը մնում է անցյալում։ Հաննովերում Ռեմարկը վարում է անպատասխանատու սիրային կյանք՝ հարաբերություններ ունենալով տարբեր կանանց հետ։ Այստեղ 1924 թվականի հոկտեմբերին հանդիպում է Էդիթ Դյորիին՝ Կուրտ Դյորիի աղջկան։ Էդիթի հայրը Հաննովերում հայտնի  «Շփորթ իմ Բիլդ»-ի խմբագրության հիմնադիրն էր։ Էդիթի շնորհիվ Ռեմարկը տեղափոխվում է Բեռլին, որտեղ աշխատանքի է անցնում Էդիթի հոր ամսագրում՝ որպես խմբագիր։ Սակայն հետագայում Էդիթի ծնողները համաձայնություն չեն տալիս նրանց հարաբերություններին։
1925 թվականի հոկտեմբերի 14-ին, Ռեմարկն ամուսնանում է Իլզե Յուտտա (Ժաննա) Զամբոնայի հետ։ Վերջինս տառապում էր թոքախտով և նախատիպ հանդիսացավ հետագայում Ռեմարկի ստեղծած կերպարների համար, օրինակ՝ «Պատի», «Երեք ընկեր» վեպից 1936։ Չնայած Յուտտայի հետ ամուսնական կապերով կապված լինելուն՝ Ռեմարկը 1929-ին Բրիգիտա Նոյների հետ  մտնում է սիրային հարաբերությունների մեջ,  որոնք տևում են մինչև 1931 թվականը։ 1930-ին սիրային կապ է ունենում նաև Ռուտ Ալբույի հետ, ում շնորհիվ գրողը գնում է տարբեր կտավներ և  արվեստի ուրիշ նմուշներ։ Այս բազմազան դավաճանությունները ստիպում են Յուտտային ապահարզան պահանջել։ 1930 թվականի հունվարի 4-ին նրանք ամուսնալուծվում են, սակայն շարունակում են  ընկերական ջերմ հարաբերություններ պահպանել։ 1938 թվականի հունվարի 22-ին, Ռեմարկը դարձյալ ամուսնանում է Յուտտայի հետ, որպեսզի հնարավորություն տա նրան տեղափոխվելու Շվեյցարիա։ Հետագայում Յուտտային զրկում են քաղաքացիությունից, և նա մեկնում է Նյու-Յորք ու հաստատվում Էլլիս Այլնդ կղզում։ Ռեմարկը մինչև մահը նախկին կնոջը թոշակ է վճարում։
Պոլովինա (գյուղ, Մեռեմյաե շրջան)
2011 թվականի տվյալներով գյուղում բնակվում էր 13 մարդ։
Էրիխ Մարիա Ռեմարկ
Ռեմարկի կանայք
1937-ին գրողը սիրային հարաբերություններ է սկսում հանրահայտ դերասանուհի Մառլեն Դիտրիխի հետ։
1938-ին հանդիպում էր Ռութ Մարթոնին, որը արդյունքում նրա մասին գիրք է գրում։
Պոլովինա (գյուղ, Մեռեմյաե շրջան)
Արտաքին հղումներ
Կատեգորիա:Էստոնիայի Վիրումաա նահանգի Մեռեմյաե շրջանի բնակավայրեր Կատեգորիա:Էստոնիայի գյուղեր
Էրիխ Մարիա Ռեմարկ
Ռեմարկի կանայք
1942-ին Ռեմարկը մտերմիկ հարաբերություններ է ծավալում Վերա Զորինայի և Նատալի Փալեյ Վիլսոնի հետ։
Ռեմարկի վերջին սերը դառնում է դերասանուհի Փոլեթ Գոդարը, որը մի ժամանակ դերասան Չառլի Չապլինի կինն էր, ում հետ նա խաղացել էր Չապլինի «Նոր ժամանակներ» (1936) և «Մեծ բռնապետը» (1940) ֆիլմերում։ Ռեմարկին Գոդարը խնամում է մինչև գրողի մահը։
Կյանքի և ստեղծագործելու վերջին տարիներ
Ռազմական հեղափոխությունից և 3-րդ Ռայխի գաղափարախոսության վերացումից հետո, 1948թ.-ին Ռեմարկը Ամերիկայից վերադարձել է Շվեյցարիա, որտեղ էլ անցկացրել է կյանքի վերջին տարիները։ «Հաղթական կամարը» և «Կյանքի կայծ» (Der Funke Leben) վեպերի միջև ընկած ժամանակահատվածը անվանել են Ռեմարկի երկար լռության տարիներ, որը տևել է 7 տարի։ «Կյանքի կայծ» (Der Funke Leben) վեպը գերմաներեն և անգլերեն տարբերակներով հրատարակվել է 1952թ.-ին։ «Կյանքի կայծ» վեպին զուգահեռ նա մշակել է նաև «Ապրելու ժամանակը և մեռնելու ժամանակը» վեպը (1954թ., Zeit zu leben and zeit zu sterben): Անգլերեն տարբերակն առաջին անգամ հրատարակվել է 1954թ.-ին և ունեցել է երկրորդ, ոչ պաշտոնական անվանում- «Սիրելու ժամանակը և մեռնելու ժամանակը»։ 1958թ.-ին Դուգլաս Սիրկը բեմադրել է «Սիրելու ժամանակը և մեռնելու ժամանակը» ֆիլմը, որը հիմնված էր Ռեմարկի վեպի վրա։
1955թ.-ին Ռեմարկը գրել է «Վերջին գործողությունը» (The Last Act, Der Letzte Akt) ավստրիական ֆիլմի սցենարը։ Այն ներկայացրել է Ադոլֆ Հիտլերի կյանքի վերջին օրերը, որոնք նա անցկացրել է Բեռլինի Ռայխի գրասենյակի բունկերում։ Ֆիլմը հիմնված է եղել Միքայել Մուսմաննոյի «Տասը օր մեռնելու համար» (1950թ.) գրքի վրա։ 1956թ.-ին Ռեմարկը գրել է «Ամբողջական շրջանը» (Full Circle, Die Letzte Station) դրաման, իսկ անգլերեն թարգմանությունը հրատարակվել է 1974թ.-ին։ Այն ցուցադրվել է Գերմանիայում, ինչպես նաև Բրոդվեյում (Broadway): «Վարկով կյանք» (Der Himmel kennt keine Günstlinge) վեպի հիման վրա նկարահանվել է ֆիլմ (1959թ.), իսկ գիրքը հրատարակվել է 1961թ.-ին։  1977թ.-ին Բոբի Դիրֆիլդը «Վարկով կյանք» վեպի հիման վրա նկարահանել է այլ ֆիլմ։ « Գիշեր Լիսաբոնում» (Die Nacht von Lissabon) վեպը հրատարակվել է 1962թ.-ին և Գերմանիայում վաճառված օրինակների քանակը գերազանցել է 900,000-ը։
Ներկայումս Ռեմարկի ձեռագրերը պահվում են Նյու Յորքի համալսարանի (New York University) Ֆեյլս գրադարանում (Fales Library) : Նյու Յորքի համալսարանը, ի պատիվ Ռեմարկի կրում է նրա անունը։ Ռեմարկի անվան համալսարանի առաջին տնօրենը եղել է պրոֆեսոր Տոնի Ջուդթը ։
2010թ.-ի նոյեմբերին փորձ է ձեռնարկվել հավաքելու $7մլն՝ Է. Մ. Ռեմարկի և Փոլեթ Գոդարի ամառանոցը գնելու նպատակով։ Նախատեսվում է «Casa Monte Tabor»-ը դարձնել Ռեմարկի տուն-թանգարան ։
Արտաքին հղումներ
Կատեգորիա:Գերմանացի գրողներ Կատեգորիա:Առաջին համաշխարհային պատերազմի մասնակիցներ Կատեգորիա:Լեզվի և պոեզիայի գերմանական ակադեմիայի անդամներ Կատեգորիա:20-րդ դարի վիպասաններ Կատեգորիա:20-րդ դարի ամերիկացի վիպասաններ Կատեգորիա:Գերմանացի դրամատուրգներ Կատեգորիա:Գերմանացի սցենարիստներ Կատեգորիա:Գերմանացի վիպասաններ Կատեգորիա:Ամերիկացի տղամարդ վիպասաններ
Զուդիլիխա
Զուդիլիխա (Зудилиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոլ գետի աջ ափով՝ 42 կմ հեռավորության վրա։ Գետի երկարությունը 19 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․ ջ
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Խիբրալֆարոյի ամրոց
Խիբրալֆարո (Castillo de Gibralfaro), արաբական ամրոց, որի ավերակները պահպանվել են Մալագայի սարի գագաթին, Իսպանիա։ Այն համարվում է քաղաքի տեսարժան վայրերից մեկը։
Խիբրալֆարոն կապված է Մալագայի բերդի հետ, այն անցնում է երկու պատերի միջև և կազմում մեկ ամբողջություն։ Ամրոցը շրջապատված է երկու մեծ պատերով, որոնց միջև կա նեղ անցում, դրա ներքին պատը ավելի բարձր է, քան արտաքինը։ Ամրոցի մուտքը գտնվում է արևմտյան աշտարակում։
Ամրոցը կառուցվել է 929 թվականին, Կորդովայի խալիֆ Աբդ ար Ռախման III-ի հրամանով, քաղաքի փյունիկյան տարածքում։ Վերակառուցվել է XIV դարում, Յուսուֆ I-ի հրամանով և նրա պատվին նրա անունով են կոչել այնտեղ գտնվող փարոսը։ Ռեկոնկիստայի ընթացքում ամրոցը պաշարվել էր, ինչը տևել է երեք ամիս, հետ գրավվման ժամանակ այնտեղ տեղափոխվեց կաթոլիկ թագավոր Ֆերդինանդ II-ը։
Խիբրալֆարոյից գեղեցիկ տեսարան է բացվում դեպի Մալագա և ցլամարտի համար նախատեսված Լա Մագալետա ասպարեզ։ Ամրոցի կենտրոնում զենք ու զրահի, թրերի և այլ պատմական նշանակություն ունեցող իրերի ցուցադրություն է։
1931 թվականին հռչակվել է Գեղարվեստական պատմական ժառանգության հուշարձան, 1985 թվականին գրանցվել է Bien de Interés Cultural-ի հուշարձանների ցանկում։
Այսօր ամրոցը հասանելի է այցելուների համար։ Նրա աշտարակներից հրաշալի տեսարան է բացվում դեպի Մալագա քաղաք, իսկ այն օրերին, երբ երկինքը պայծառ է՝ հնարավոր է տեսնել Ռիֆ լեռները (Աֆրիկա) և Ջիբրալթարի նեղուցը։
Արտաքին հղումներ
Կատեգորիա:Ամրոցներ այբբենական կարգով Կատեգորիա:Իսպանիայի ամրոցներ Կատեգորիա:Անդալուսիայի ամրոցներ
Ղահվեջի
Ղահվեջի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Նախալովկա (Դոնի Ռոստով)
Նախալովկա (Нахаловка, нахал < անպատկառ, անամոթ բառից), Ռուսաստանի Դոնի Ռոստով քաղաքի կենտրոնից դեպի հյուսիս-արևմուտք գտնվող հին շրջանի ոչ պաշտոնական անվանումը։ Անվանումը կապված է բնակարանների կառուցման ինքնակամ, «անպատկառ» («нахальный») ձևի հետ, որը 19-րդ դարի երկրորդ կեսին չարաշահել են քաղաքի բնակիչները։ Իշխանությունները ուշքի եկան, երբ շրջանն արդեն կառուցապատվել էր։ Նախալովկայի փողոցները կառուցապատվում էին քաոսայնորեն։ Տեղի բնակիչներին դատում էին, տուգանում, սակայն տները չէին քանդում։ Հետագայում շինարարությունն իրականացվել է կազմակերպված և վճարովի։
Պատմություն
19-րդ դարի երկրորդ կեսին Դոնի Ռոստովն արագ մեծանում էր։ Նրա ծայրամասերում հայտնվեց նոր շրջան՝ Նախալովկան։ Այդ շրջանի տները կառուցվում էին առանց թույլտվության, նույն եղանակով զբաղեցվում էր և հողը։ Խրճիթները կառուցվում էին անտառային բորսայում, որը գտնվում էր տոնավաճառի հրապարակում, բնակեցվող հողակտորից ոչ հեռու։ Տները քաղաքային իշխանությունների համար աննկատ տեղափոխվում էին գիշերը։ Գրավված հողերի բնակիչները տների օրինականության բացակայության հարցում միասնական էին և համերաշխ։ Խրճիթները քարշ էին տալիս միասին, այս անօրինական գործում բոլորը միմյանց օգնում էին։ Քաղաքային դումային լուրը հասելուց հետո, հրամայվեց դադարեցնել կառուցապատումը, իսկ բնակություն հաստատածներին «ինքնակամ կառուցապատման համար» պատասխանատվության ենթարկել։ Միջոցներ ձեռնարկվեցին, սակայն կառուցապատումը շարունակվում էր, խրճիթներն էլ մնացին իրենց տեղերում։
Շինհրապարակ էր այցելում գեներալ-նահանգապետ Գուրկոն։ Այդ պահի դրությամբ արդեն կառուցվել էր ավելի քան 500 խրճիթ։ Հաստատվածներին հեռացնելու համար միջոցներ ձեռնարկելը շատ ուշ էր։ Մինչ ձեռնարկվում էին ոստիկանական միջոցներ, այնտեղ արդեն հայտնվել էր ավելի քան 1700 խրճիթ։
1863 թվականին իր գործունեությունը Նախալովկան կարգավորելուց սկսեց նոր քաղաքապետ Ա. Մ. Բայկովը։ 1884 թվականին մշակվեց Նախալովկայում ապօրինի զավթված հողերի կառուցապատման, օգտագործման և գնման կարգավորման կանոնների նախագիծ։ Դրա համաձայն՝ Ստեպնայա փողոցի մի մասը դեպի հյուսիս մինչև ձորակը և Տագանրոգի փողոցից դեպի արևմուտք մինչև Տեմեռնիկի գործարանները, բաժանվում էին կանոնավոր թաղամասերի՝ 150-ից մինչև 200 քառակուսի սաժեն մակերեսով։ Յուրաքանչյուր կառուցապատող ստանում էր մեկ հողակտոր։ Բոլոր բնակվածները կամավոր կերպով պետք է վճարեին զբաղեցրած հողատարածքների տարեկան գումարը։ Տուրքը մեկ քառակուսի սաժենի համար ըստ հողակտորի տեղադրման հարմարավետության 15 կոպեկից մինչև 1 ռուբլի էր։ Կառուցապատողը քաղաքում չպետք է ունենար այլ անշարժ գույք և կարող էր ձեռք բերել միայն մեկ հողակտոր։ Այն պետք է կառուցապատվեր քաղաքային վարչության հաստատած պլանի համաձայն։
1884 թվականի մայիսի 1-ից «Նախալովկա» անվանումը ոչնչացվում էր։ Քաղաքի կառուցապատվող մասը կոչվեց «Նոր բնակավայր»։
Նախալովկան աշխարհագրորեն սահմանափակվում է ժամանակակից Տեկուչովի, Դոլոմանյան, Պոդտելկովի, Նանսենի, Լոկոմոտիվնայա, Մարկովի փողոցներով։ Վարչականորեն պատկանում է Լենինյան շրջանին։
Ժամանակակից Նախալովկան բնութագրվում է մասնավոր շինություններով ու նեղ փողոցներում։ Այստեղ չկան մեծ սուպերմարկետներ։ 2010-ական թվականներին Նախալովկայում կառուցվել է «Սլավյանսկի թաղամաս» բնակելի համալիրը։
Արտաքին հղումներ
Կատեգորիա:Դոնի Ռոստովի շրջաններ
Մադաթափա
Մադաթափա (վրաց. მადათაფა), լիճ Վրաստանի Նինոծմինդայի շրջանում։ Գտնվում է Ջավախքի բարձրավանդակի հարավ-արևելյան հատվածում, Հայաստանի սահմանից ոչ շատ հեռու, ծովի մակարդակից 2108 մ բարձրության վրա ։
Նկարագիր
Լճի մակերեսը՝ 8,78 կմ² է, ջրի ծավալը՝ 9,66 մլն մ³, միջին խորությունը՝ 1,5 մ, իսկ առավելագույն խորությունը՝ 1,7 մ է։ Ջրահավաք ավազանի մակերեսը 136 կմ² է , որը ծածկված է ալպյան և ենթալպյան բուսականությամբ։ Լճափը ցածրադիր է և ծածկված է ջրային բուսականությամբ։ Լիճը սնվում է ստորգետնյա ջրերից, անձրևաջրերից և ձյան հալոցքից, որից առաջացած գետակները սկիզբ են առնում Ջավախքի լեռներից ։ Գարնանը ջրի մակարդակը բարձրանում է, իսկ ձմռանը ցածրանում։ Լճից սկիզբ առնող գետի և դուրս բխող ստորգետնյա ջրերի պատճառով լճի մակարդակը կտրուկ փոփոխվում է ։
Ջրի ջերմաստիճանը ամռանը հասնում է 17-18 °C, իսկ ձմռանը լիճը մինչև հատակը սառցակալում է։ Լճի ջուրը թեթևակի հանքայնացված է ։
Լիճը տնտեսական նշանակություն չունի, քանի որ բացակայում են ձկնատեսակները։ Ամռանը նկատվում է ջրլող թռչունների առատություն։ Լճի ափին գտնվում են Եֆրեմովկա, Ժդանովական և Սամեբա գյուղերը։
Ծանոթագրություններ
Կատեգորիա:Վրաստանի լճեր Կատեգորիա:Ջավախք
(9089) 1995 UC7
(9089) , աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 26-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում ։
Միջին հեռավորությունը Արեգակից կազմում է 2,412189 ա. մ., առավելագույնը մոտենում է 2,1163 ա. մ. հեռավորության վրա և հեռանում 2,7081 ա. մ. ։ Արեգակի շուրջ մեկ ամբողջական պտույտ է կատարում 1368,41 երկրային օրվա ընթացքում, իր ուղեծրով շարժվելով միջինում 0,26308 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,45° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Յոշիսադա Սիմիձուի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հարություն Բաբայան
Հարություն Վիլիկի Բաբայան՝, հայ քաղաքական գործիչ, ՀՀ ԱԺ 7-րդ գումարման պատգամավոր : «Լուսավոր Հայաստան» խմբակցության անդամ։
Կենսագրություն
Հարություն Բաբայանը ծնվել է 1975 թվականի դեկտեմբերի 18-ին, Երևանում ։
Կրթություն
1997 թվականին ավարտել է Հայկական գյուղատնտեսական ակադեմիայի անասնաբուժական ֆակուլտետը։ Որակավորմամբ՝ անասնաբույժ։ 2009 թվականին ընդունվել է Երևանի մենեջմենտի համալսարան։ 2020 թվականին ընդունվել է Հայաստանի Հանրապետության պետական կառավարման ակադեմիայի մագիստրատուրա՝ «կառավարման հոգեբանություն» մասնագիտությամբ։
Աշխատանք
2001-2003 թվականներին եղել է «Թայեր» ՍՊԸ անվտանգության աշխատակից։ 2003-2007 թվականներին՝ «American Confidence Incorporation» ՍՊԸ անվտանգության աշխատակից։ 2008-2010 թվականներին՝ «Եվրովագեն» ՍՊԸ իրացման դեպարտամենտի տնօրեն։ 2010-2011 թվականներին եղել է «Նաթֆուդ» ընկերության գնումների և լոգիստիկայի բաժնի պետը։ 2011-2013 թվականներին եղել է «Ֆուդլիդեր» ընկերության ներմուծման, լոգիստիկայի և վաճառքի բաժնի տնօրենը։ 2014 թվականին եղել է փոքր և միջին բիզնեսի մարկետինգի և լոգիստիկայի գծով խորհրդատու` գինեգործության և պահածոների արտադրությամբ զբաղվող ձեռնարկությունների համար։ 2014 թվականին եղել է «Վի էյջ էյջ» ՍՊԸ հիմնադիր-սեփականատեր։ 2017-2018 թվականներին եղել է Երեւան քաղաքի «Ելք» խմբակցության ավագանու անդամ։
2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության համապետական ցուցակով։
Ընտանեկան կարգավիճակ
Ամուսնացած է ունի երկու զավակ։
Ծանոթագրություններ
Կատեգորիա:Հայ քաղաքական գործիչներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:1975 ծնունդներ Կատեգորիա:Դեկտեմբերի 18 ծնունդներ Կատեգորիա:Երևան քաղաքում ծնվածներ Կատեգորիա:«Լուսավոր Հայաստան» կուսակցության անդամներ Կատեգորիա:«Ելք» դաշինքի անդամներ Կատեգորիա:Երևանի ավագանու 3-րդ գումարման անդամներ
Միլանի տնտեսություն
Միլան, Եվրոպայի և աշխարհի գլխավոր ֆինանսական և բիզնես կենտրոններից մեկն է։ Միլանի ՀՆԱ-ն իր արվարձանների հետ միասին 2004 թվականին կազմել է 241,2 միլիարդ եվրո (կամ 312,3 միլիարդ ԱՄՆ դոլար)։ Միլանը ՀՆԱ-ի մակարդակով Եվրոպայի քաղաքային ագլոմերացիաների շարքում չորրորդ տեղում է։ Եթե ​​Միլանը երկիր լիներ, ապա նրա տնտեսությունը աշխարհի խոշորագույն տնտեսությունների շարքում 28-րդ տեղում կլիներ՝ Ավստրիայի տնտեսության հետ հավասար։ Միլան քաղաքի ՀՆԱ-ն՝ 115 միլիարդ դոլար, այն դարձնում է աշխարհի 26-րդ ամենահարուստ քաղաքը գնողունակությամբ ։ Միլանը օտարերկրացիների համար աշխարհի 11-րդ ամենաթանկ քաղաքն է, այն ազդում է նորաձևության, առևտրի, բիզնեսի, բանկային գործի, դիզայնի և արդյունաբերության վրա ամբողջ աշխարհում` լինելով ալֆա քաղաք, ինչպես նաև այնպիսի քաղաքներ, ինչպիսիք են Կուալա Լումպուրը, Տորոնտոն, Բրյուսելը, Մադրիդը, Սեուլը և Բուենոս Այրեսը ։ Բացի այդ, քաղաքի ներքին տարածքը Իտալիայի ամենամեծ արդյունաբերական տարածքն է և ամենամեծերից մեկը Եվրոպայում։ Միլանի մեկ շնչին ընկնող ՀՆԱ-ն ամենաբարձրներից մեկն է Իտալիայում՝ մոտ 35,137 եվրո (կամ 52,263 դոլար), ինչը 61,6%-ով բարձր է ԵՄ միջինից ։
Միլանի տնտեսական պատմություն
12-րդ դարի վերջում Միլանը հարուստ քաղաք էր, որը հիմնականում զբաղվում էր զրահի և բրդի արտադրությամբ։ Այդ ժամանակ Միլանը ղեկավարում էր Լոմբարդիան, որը նույնպես լրացուցիչ եկամուտ էր բերում։ Վերածննդի դարաշրջանում Վենետիկի և Ֆլորենցիայի հետ միասին քաղաքը հայտնի էր շքեղ իրերի, տեքստիլի, գլխարկների և գործվածքների արտադրությամբ։ Միլանն այնպիսի մշակութային ազդեցություն ուներ, որ «модистка» («millinery») բառը, այսինքն՝ կին, որը զբաղվում էր կանանց գլխարկների արտադրությամբ, առաջացել է քաղաքի անունից։ 19-րդ դարի վերջին և 20-րդ դարի սկզբին Միլանը դարձավ եվրոպական խոշոր արդյունաբերական կենտրոն։ Քաղաքն ուներ զարգացած ավտոմոբիլային արդյունաբերություն, ծանր ճարտարագիտություն, քիմիական նյութերի արտադրություն, տեքստիլ, գործիքներ, հրատարակչություն։ Երկրորդ համաշխարհային պատերազմից և փախստականների ճամբարի բացումից հետո քաղաքը տնտեսական հրաշքի ականատես եղավ։ Կառուցվեցին նոր շենքեր, առաջացան նոր արդյունաբերություններ։ Հարավային Իտալիայից և Չինաստանից բազմաթիվ ներգաղթյալներ տեղափոխվել են Միլան։ Քաղաքը ընդունեց ներգաղթյալների մեծ հոսք և դարձավ օտարերկրյա աշխատուժի հիմնական միջազգային կոսմոպոլիտ կենտրոններից մեկը։ Ուսումնասիրությունները ցույց են տվել, որ 1990-ականների վերջին քաղաքի աշխատողների ավելի քան 10%-ը օտարերկրացիներ էին ։ 2008 թվականի հունվարին, ըստ ISTAT-ի, Միլանում ապրում էր 181,393 օտարերկրյա ներգաղթյալ, որը կազմում էր ընդհանուր բնակչության 13,9%-ը ։
Նորաձևության արդյունաբերություն
Միլանը նաև համարվում է նորաձևության գլխավոր մայրաքաղաքներից մեկը՝ ամեն տարի մրցելով այլ խոշոր միջազգային կենտրոնների հետ, ինչպիսիք են Նյու Յորքը, Փարիզը, Հռոմը, Լոնդոնը, Լոս Անջելեսը և Տոկիոն ։ Նորաձևության հիմնական տներն ու ապրանքանիշերը ներառում են այնպիսի ապրանքանիշեր, ինչպիսիք են Versace, Gucci, Armani, Valentino, Prada, Dolce & Gabbana, Moschino և Missoni: Նրանց կենտրոնակայանները տեղակայված են Միլանում ՝ ակտիվորեն նպաստելով քաղաքի տնտեսության զարգացմանը։ Բացի այդ, Միլանի նորաձևության շաբաթն անցկացվում է տարին երկու անգամ։
Միլանի ընկերություններ
Միլանում են գտնվում Իտալիայի խոշորագույն ընկերություններից շատերը, որոնցից մեկը (UniCredit) ընդգրկված է աշխարհի հարյուր խոշորագույն ընկերությունների ցանկում ։ Միլանում տեղակայված այլ խոշոր կորպորացիաներն ու բանկերը ներառում են Luxottica, Borsa Italiana, Telecom Italia Mobile (TIM), Banca Intesa, Banca Popolare di Milano, Vodafone Italy, Odeon TV, Fininvest, Esselunga, Fineco, Versace, Gucci, La Rinascente, Alfa Romeo, Prada, Etro, Pirelli, Compagnia Generale di Elettricità, Valentino, Armani, Missoni, Moschino, Telelombardia, SEAT Pagine Gialle և BBPR : Այստեղ է գտնվում Իտալիայի խոշորագույն կադրային գործակալության գլխամասային գրասենյակը՝ Gi Group Spa :
Ծանոթագրություններ
Կատեգորիա:Տնտեսություն Կատեգորիա:Տնտեսություն ըստ երկրի և քաղաքի Կատեգորիա:Տնտեսության ճյուղեր ըստ երկրի Կատեգորիա:Եվրոպայի տնտեսություններ ըստ երկրի
Զավեն Մելիք-Թանգիև
Զավեն Իվանի Մելիք-Թանգիև (20․ 8․1905 թվական, Շուշի-14․7․1966 թվական, Բաքու), հայ խորհրդային ինժեներ-տեխնոլոգ, ԽՄԿԿ անդամ (1944)։
Ավարտել է Ադրբեջանի պոլիտեխնիկական ինստիտուտը (1930 թ.)։ 1938 թ.-ից եղել է «Ազնեֆթեպրոյեկտ» ինստիտուտի գլխավոր ինժեները։ Մասնակցել է համաշխարհային պրակտիկայում առաջին անգամ բաց ծովում ստեղծված «Նավթային քարեր» քաղաքատիպ ավանի նախագծմանը և կառուցմանը։ Լենինյան մրցանակի դափնեկիր (1961 թ.)։ Պարգևատրվել է Լենինի և Աշխատանքային կարմիր դրոշի շքանշաններով։ Կասպից ծովի նավթարդյունահանման նավատորմի նավերից մեկը կրում է Մելիք-Թանգիևի անունը։
Կատեգորիա:Հայ ճարտարագետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Լենինի շքանշանի ասպետներ
(1226) Գոլիա
(1226) Գոլիա (Golia), աստերոիդ աստերոիդների հիմնական գոտում։ Հայտնաբերվել է 1930 թվականի ապրիլի 22-ին Հենրիկ վան Գենտի կողմից Յոհանեսբուրգում ։
Միջին հեռավորությունը Արեգակից կազմում է 2,582106 ա. մ., առավելագույնը մոտենում է 2,2948 ա. մ. հեռավորության վրա և հեռանում 2,8694 ա. մ., իսկ Երկրի ուղեծրին Գոլիա աստերոիդը նվազագույնը մոտենում է 1,3139 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1515,51 երկրային օրվա ընթացքում, իր ուղեծրով շարժվելով միջինում 0,237543 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,85° անկյուն։
Արտաքին հղումներ
Կատեգորիա:1930 թվականին հայտնաբերված աստղագիտական մարմիններ Կատեգորիա:Հենրիկ վան Գենտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
O Tannenbaum
"O Tannenbaum"("O Tannenbaum", "O Christmas Tree", "O fir tree"), գերմանական Սուրբ ծննդյան երգ, որի հիմքում ընկած է ավանդական ժողովրդական երաժշտությունը։ Այն կապված է ավանդական Տոնածառի հետ դեռևս 20-րդ դարի սկզբից և երգվում է որպես Սուրբ ծննդյան երգ։
Պատմություն
Երգի ժամանակակից բառերը գրվել են 1824 թվականին երգեհոնահար, ուսուցիչ և կոմպոզիտոր Էրնստ Անշյուցի կողմից, ով ծագումով Լայպցիգից էր։ Տոնածառը դա եղևնի է։ Երգի բառերը իրականում կապված չեն Սուրբ ծննդյան հետ կամ չեն նկարագրում զարդարված տոնածառ։ Իրականում երգի մեջ նկարագրվում է եղևնու մշտադալարությունը որպես կայունության և հավատարմության խորհրդանիշ ։
Մեղեդի
Մեղեդին հին ժողովրդական երաժշտություն է, որը վավերացված է 16-րդ դարում։ Այն նաև հայտնի է որպես « Es lebe hoch der Zimmermannsgeselle»-ի և «Lauriger Horatius»-ի մեղեդի։
Ձայնագրություն
Երգն առաջին անգամ ձայնագրվել է «They Might Be Giants» ամերիկյան ռոք խմբի կողմից՝ 1993 թվականի Սուրբ ծնունդը տոնելու ժամանակ։
Արտաքին հղումներ
Կատեգորիա:Երգերի ցանկեր Կատեգորիա:Սուրբ ծնունդ Կատեգորիա:Երաժշտություն ըստ ժանրերի
Քվախաջալեթ
Քվախաջալեթ (კვახაჯელეთი), գյուղ Վրաստանում։ Գտնվում է Իմերեթի մարզի Ճիաթուրայի շրջանում ։
Դիրք
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Ճիաթուրայից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 42 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ճիաթուրայի շրջան
Լին Ուլման
Լին Ուլման, ծնված Քարին Բիթ Ուլման, նորվեգացի գրող, դերասան և լրագրող։ Հանդես է գալիս նաև որպես գրաքննադատ և համագործակցում է բազմաթիվ նորվեգական հայտնի պարբերականների հետ։ Ունի հրատարակած վեց վեպեր։
Կենսագրություն
Լին Ուլմանը ծնվել է 1966 թվականի օգոստոսի 9-ին մայրաքաղաք Օսլոյում։ Հայրը նշանավոր շվեդ կինոյի և թատրոնի ռեժիսոր, սցենարիստ, պրոդյուսեր, գրող, դերասան Ինգմար Բերգմանն է։ Իսկ մայրը նորվեգացի դերասանուհի, նաև ռեժիսոր և սցենարիստ Լիվ Ուլմանը։ Ապագա գրողը մանկությունն անցկացրել է Միացյալ Նահանգների Նյու Յորք քաղաքում և հայրենիքում՝ Օսլոյում ։ Առաջին անգամ Լին Ուլմանը բեմ է բարձրացել ու արժանացել փառքի դեռևս մանուկ հասակում՝ 1975 թվականին, խաղալով Վոլֆգանգ Ամադեուս Մոցարտի «Կախարդական սրինգ» օպերայի մոտիվներով նկարահանված համանուն ֆիլմում, որի ռեժիսորն է հայրը՝ Ինգմար Բերգմանը ։ Ավելի ուշ նա սիրով է հիշում մանկության այդ գեղեցիկ դրվագը ։
Լին Ուլմանը սովորել է Մանհեթենի Պրոֆեսիոնալ երեխաների դպրոցում ։ Երբ տասնհինգ տարեկան էր, նրան վտարում են Նորվեգիայի ազգային օպերայի և բալետի դպրոցից ։ Դրանից հետո Լինը ամերիկյան Ջուլիարդի արվեստի դպրոցի պարի դասարանում է սովորում ։
Կարիերա
Լին Ուլմանի առաջին գիրքը՝ «Քնից առաջ» լույս է ընծայվում 1998 թվականին։ Միանգամից դրական ընդունելության է արժանանում գրաքննադատների կողմից։ Նրա երկրորդ գիրքը՝ «Երբ քեզ հետ եմ» լույս է ընծայվում 2001 թվականին։ Իսկ «Գրեյս» ստեղծագործությունը մեկ տարի անց՝ 2002 թվականին։ Այս վերջին ստեղծագործության համար Լին Ուլմանին շնորհում են Նորվեգիայի ընթերցողների մրցանակը, ինչպես նաև գիրքը դարձավ Դանիայի տասը լավագույն  գրքերից մեկը, որը հրապարակվել է «Weekendavisen» թերթում։
2005 թվականին հրատարակվում է Լին Ուլմանի չորրորդ գիրքը՝ «Օրհնյալ երեխան» վերնագրով հայրենիքում՝ Նորվեգիայում։ Այս գիրքը նրան Բրագի մրցանակի է արժանացնում։
Սկսել է աշխատալեն նաև որպես լրագրող« Aftenposten» թերթում։ 2008 թվականին «Օրհնյալ երեխան» գիրքը Բրիտանական «The Independent» թերթի կողմից արժանանում է մրցանակի՝ որպես լավագույն թարգմանություն  ։
Լին Ուլմանի գրքերը թարգմանվել են աշխարհի ավելի քան երեսուն լեզուներով։ 2010 թվականին «Գիտանք» հրատարակչության կողմից հայերենով լույս է տեսնում «Երբ քեզ հետ եմ» գիրքը ։
2011 թվականին Լինը որպես ժյուրիի անդամ մասնակցում է Կաննի կինոփառատոնին ։
Լին Ուլմանը նորվեգացի վիպագիր, նովելագիր և բանաստեղծ Նիլս Ֆրեդրիք Դահլի հետ։ Ապրում է ամուսնու և չորս զավակների հետ։
Դանիել Գոթլոբ Թյուրք
Դանիել Գոթլոբ Թյուրք (Daniel Gottlob Türk, ), գերմանացի երգեհոնահար, կոմպոզիտոր, դասական շրջանի երաժշտական տեսաբան։
Կենսագրություն
Դանիելը երգեհոն նվագել է սովորել հոր մոտ, այնուհետև նրա ուսուցիչներն են եղել Բախի աշակերտ Գոթֆրիդ Ավգուստ Հոմիլիուսը և Յոհան Ադամ Հիլերը, որոնք Թյուրքին խորհուրդ են տվել ուսումը շարունակել Հալլեի համալսարանում։ 1779 թվականին Թյուրքը ստացել է երաժշտական մասի գծով տնօրենի պաշտոն, իսկ 1809 թվականին դարձել երաժշտության և ակուստիկայի տեսության պրոֆեսոր։ 1783 թվականին ամուսնացել է Յոհան Դորոտեյ Ռեյզինս Շիմելպֆենիգի հետ, նրանք ունեցել են երկու երեխա ։
Դասական երաժշտության մեջ Թյուրքի ամենանշանավոր աշխատությունը «Klavierschule» դասգիրքն է, որը նախատեսված է սկսնակ երաժիշտների համար, այն 21-րդ դարում մանկավարժների շրջանում եղել է հայտնի։ Մեծ հաջողություն է ունեցել նաև նրա «Բաս նվագելու համառոտ ուսուցում» գիրքը, որն ուսումնասիրել է Լյուդվիգ վան Բեթհովենը։ Վերամշակված տեսքով այն դասագիրք է ծառայել մինչև 19֊րդ դարի կեսերը ։ 1776-1808 թվականներին հրատարակվել են դաշնամուրային սոնատների 8 ժողովածու և 4 պիես։ Այդ պիեսներից մի քանիսը մանկության տարիներին խաղացել են Ռոբերտ Շումանը։
Միրոսլավկա (գյուղ, Բերդիչևի շրջան)
Միրոսլավկա (Мирославка), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1593 թվականին։
Դանիել Գոթլոբ Թյուրք
Կենսագրություն
Նրա ամենահայտնի աշակերտներից մեկը համարվում է ջութակահար Ֆրիդրիխ Ուբերնը։
Միրոսլավկա (գյուղ, Բերդիչևի շրջան)
2001 թվականի տվյալներով Միրոսլավկա գյուղում բնակվում էր 973 մարդ։ Բնակավայրը զբաղեցնում է 2527 կմ²։
Դանիել Գոթլոբ Թյուրք
Արտաքին հղումներ
Կատեգորիա:Գերմանացի կոմպոզիտորներ Կատեգորիա:Գերմանացի երաժշտական մանկավարժներ
Ուրակաևո (գյուղ, Յանաուլսկի շրջան)
Ուրակաևո (Уракаево, Ураҡай), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Յանաուլսկի շրջանի բնակավայրեր
Պեռլո (Վալե դ’Աոստա)
Պեռլո  (ֆրանս.՝ Perloz ), կոմունա Իտալիայի Վալե դ'Աոստա մարզում։
Բնակչությունը կազմում է 480 մարդ (2008 թվականի տվյալներով)։ Բնակչության խտությունը՝ 21 մարդ/կմ²։ Տարածքը՝ 23 կմ²։ Փոստային ինդեքս՝ 11002։ Հեռախոսային կոդ՝ 0125։
Հիսուս Քրիստոսը հարգվում է որպես կոմունայի հովանավոր սուրբ։ Տոնը նշվում է հունվարի 14-ին։
Ժողովրդագրություն
Բնակչության թվաքանակի փոփոխությունները.
Protect the Land
«Protect the Land», հայ-ամերիկյան System of a Down ռոք խմբի երգը։ Թողարկվել է 2020 թվականի նոյեմբերի 6-ին՝ Columbia Records լեյբլի միջոցով։ Թողարկվել է «Genocidal Humanoidz» սինգլի հետ համատեղ՝ 44-օրյա պատերազմի ֆոնին բարձրացնելու Հայաստանի և Արցախի իրազեկությունն ու ֆոնդը։ Սա խմբի՝ 15 տարվա դադարի ընթացքում և «Hypnotize» (2005) ստուդիական ալբոմի թողարկումից հետո առաջին թողարկումն է ։
Նախապատմություն և թողարկում
«Protect the Land»-ը գրվել է խմբի կիթառահար և երկրորդ վոկալիստ Տարոն Մալաքյանի կողմից 2018 թվականին՝ «Lives» անվամբ երկրորդ երգի հետ միասին, որը Արցախի շուրջ տեղի ունեցող լարվածության մասին էր և ներառվելու էր նրա սոլո երկրորդ՝ «Dictator» ալբոմում ։ 2020 թվականի սեպտեմբերի վերջին, այն բանից հետո, երբ Հայաստանի, Արցախի և Ադրբեջանի միջև նոր պատերազմ սկսվեց Լեռնային Ղարաբաղի վիճելի տարածաշրջանում, խմբի անդամները սկսեցին իրենց հարթակներն օգտագործել, որպեսզի բարձրացնեն խնդրի իրազեկությունը։ Խմբի վոկալիստը՝ Սերժ Թանկյանը, որի պապը վերապրել է 1915 թվականի Հայոց ցեղասպանությունը, «The Fader» ամսագրին ասել է, որ Արցախում «շատ հավանական է հայերի ցեղասպանությունը» ։ Թանկյանը 250,000 դոլար է նվիրաբերել Հայաստան համահայկական հիմնադրամին, ինչպես նաև մասնակցել է հոկտեմբերին տեղի ունեցած առցանց դրամահավաքի՝ «Rock for Artsakh» օնլայն համերգին ։
2020 թվականի նոյեմբերի 6-ին «Protect the Land»-ը թողարկվել է թվային ներբեռնման և սթրիմինգի ձևաչափերով՝ «Genocidal Humanoidz» սինգլի հետ միասին ։ Երգի շապիկի վրա պատկերված է Արցախի դրոշը և մայրաքաղաք Ստեփանակերտում գտնվող «Մե՛նք ենք մեր սարերը» կոթողը ։ Սա խմբի՝ 15 տարվա ընթացքում և 2005 թվականի «Hypnotize» ստուդիական ալբոմից հետո առաջին թողարկումն է։ Խմբի բաս կիթառահար Շավո Օդաջյանը ասել է, որ «մեզ համար այնքան հաճելի էր միասին կրկին լինել ստուդիայում, շատ հարմարավետ և բնական էր, կարծես ժամանակը ընդհանրապես չէր անցել»։ Ձայնագրման մասին որոշումից մի քանի օր անց յուրաքանչյուր երաժիշտ սկսել է մշակել իր մասը։ Թանկյանը՝ «Protect the Land»-ի սեփական հարմոնիաները դեռ մշակել էր Նոր Զելանդիայում, իսկ հոկտեմբերի 11-ին նա Լոս Անջելես մեկնեց, որպեսզի ստուդիայում միանա բոլորին։ Երգի աշխատանքները խումբը ավարտել է նույն շաբաթում ։
Երաժշտական տեսահոլովակ
«Protect the Land»-ի երաժշտական տեսահոլովակը, որի ռեժիսորներն են Արա Սուջյանը և Շավո Օդաջյանը, թողարկվել է խմբի պաշտոնական ՅուԹյուբյան ալիքում՝ 2020 թվականի նոյեմբերի 6-ին։ Տեսահոլովակում ցուցադրվում են հայ զինվորները առաջնագծում, ինչպես նաև խմբի կադրերը, նկարահանված Օդաջյանի կողմից, որտեղ ցուցադրվում են խմբի անդամների դեմքերը, ինչպես «Toxicity» երգի տեսահոլովակում
Խոսելով տեսահոլովակի հայեցակարգից, Շավոն ասել է՝ «Ես ներառել եմ բոլորին՝ յուրաքանչյուր տարիքից։ Մենք տեսահոլովակում ներառել ենք նորածիններին, իմ երկու որդիներին, Լոս Անջելեսի քահանայապետին, բժիշկներին, տաքսիստներին և զինվորներին։ Միարժամանակ, մենք ունենք մարդիկ Արցախում, որոնք նկարահանում են պատերազմի առաջնագծում։ Հաղորդագրությունը հնչում է այսպես՝ «Ես գիտեմ, որ մենք հազարավոր մղոնների հեռավորության վրա ենք, սակայն մենք կանգնած ենք մեր զորքերի կողքին և մենք կանգնած ենք մեկ ընդհանուր նպատակի շուրջ, քանի որ մենք բոլորս հայեր ենք»» ։
Արտաքին հղումներ
Կատեգորիա:2020 սինգլներ Կատեգորիա:System of a Down երգեր Կատեգորիա:44-օրյա պատերազմ
Ղայալի-փունար
Ղայալի-փունար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Միացյալ Նահանգների ֆուտբոլի ազգային հավաքական
Միացյալ Նահանգների ֆուտբոլի ազգային հավաքականը ներկայացնում է Ամերիկայի Միացյալ Նահանգները ֆուտբոլի միջազգային մրցաշարերում և առանձին հանդիպումներում։
Արտաքին հղումներ
Կատեգորիա:Ամերիկյան մշակույթ
Կաչաղակ (նկար, Մոնե)
Կաչաղակ (La Pie), ֆրանսիացի նկարիչ Կլոդ Մոնեի (Claude Monet, 1840-1926) աշխատանքը, որ կատարվել է 1868-1869 թվականներին։ Նկարի չափերն են՝ 89×130 սմ, շրջանակով 120,5×164սմ։
XIX դարի վերջի 60-ական թվականներին Մանեին համակեց պատկերել և փոխանցել հանդիսատեսին զգացմունքներն ու տպավորություններն, որ արթնացել էին նրա հոգում բնության շրջապատում գտնվելիս։ Ոգեշնչվելով Պիսսարոյի ինչպես նաև Ռենուարի և Սիսլեի ստեղծագործություններից, նա ընկղմվեց ձյունե բնապատկերի պատկերման բարդության մեջ։ Դրանից ոչ շատ առաջ հանդիսատեսին էր ներկայացվել և հավանության արժանացել ձմեռային բնապատկերը, որ կատարվել էր նկարիչներ՝ Գյուստավ Կուրբեի կողմից, որտեղ ներկայացվում էր ձմեռային անտառի և որսի տեսարան։ Կարծես նվազեցնելով ոգևորությունը որ արտահայտվում էր Կուրբեի աշխատանքում, Մոնեն նախընտրել է պատկերել նկարում կաչաղակը նստած դարպասի վրա, որպես փխրուն, միայնակ նոտայի, ինչոր մեկի կողմից պատահաբար նետված նոտաների հնգագծի վրա։ Նկարում պատկերը ողողված է լույսով և ձյունով, որոնք մեզ են փոխանցում խուսափող և կիսաթափանցիկ նյութի զգացողություն։
Նկարիչը ստեղծել է իմպրեսիոնիզմին հատուկ բնանկար, որն իր անվանումն է ստացել հինգ տարի անց, առաջին պաշտոնական ցուցադրությանը։ Այդ գյուղական բնապատկերում Էտրետից քիչ հեռու, որ նկարվել է Մոնեի կողմից կարծես մեկ շնչով, օգտագործվել են հազվադեպ և այն ժամանակ ոչ այնքան վառ, դրա հետ մեկտեղ փայլուն անցումներ, որ ստեղծում են ձմեռային արևոտ օրվա անկրկնելի լուսավորում։
Այս նկարի հանդիսատեսի վրա թողած տպավորությունը, արտահայտել է հայտնի քննադատ Ֆելիքս Ֆենեոն, գրելով, որ հանդիսատեսը սովորած հրեշավոր պատկերային խոռնուրդին, պաշտոնական գեղանկարչության սեղաններից և ակադեմիական պատկերացումներից, հիացել էր այդ թեթև նկարով։
Մոնեի եղանակային նորույթը և համարձակությունը, ընկղմում է մեզ մեր հույզերի և զգացմունքների աշխարհ, ինչը ակներև տարանջատում է այդ նկարը ակադեմիական այդ ժամանակաշրջանին պատկանող ձմեռային պատկերներից։ Այդ իրավիճակն բացատրվում է նրանով, որ նկարը մերժվել է Փարիզյան սալոնի կողմից 1869 թվականին։
Արտաքին հղումներ
Կատեգորիա:Կլոդ Մոնեի նկարներ Կատեգորիա:Օրսե թանգարանի նկարներ Կատեգորիա:Ֆրանսիայի արվեստ Կատեգորիա:1868 նկարներ Կատեգորիա:Բնանկարներ
Պիլցամաա (քաղաք, Էստոնիա)
Պիլցամաա (Põltsamaa), քաղաք Էստոնիայի Յիգևամաա նահանգի Պիլտսամաա շրջանում։
2012 թվականի տվյալներով քաղաքում բնակվում էր 4123 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Պիլտսամաա շրջանի բնակավայրեր Կատեգորիա:Էստոնիայի քաղաքներ
Նուկլիդ
Նուկլիդը ատոմի միջուկի էլեմենտների ընդհանուր անվանումն է։ Նուկլիդը ատոմների տեսակ է՝ միջուկում պրոտոնների և նեյտրոնների խիստ որոշակի դասավորությամբ։ Եթե նուկլիդի ատոմների միջուկները ռադիոակտիվ են, այդպիսի նուկլիդները կոչվում են ռադիոնուկլիդներ։ Օրինակ եթե միջուկում առկա են Z քանակությամբ պրոտոններ և N քանակությամբ նեյտրոնեեր, ապա նուկլիդների քանակը՝ A = Z + N, որն էլ հենց տարրի ատոմային զանգվածն է։ Ռադիոակտիվ միջուկները և ատոմները անվանվում են ռադիոնուկլիդներ։ Այսինքն դրանք այն նուկլիդներն են, որոնց միջուկը ի վիճակի է ենթարկվել ռադիոակտիվ տրոհման։
Կատեգորիա:Իզոտոպներ Կատեգորիա:Ռադիոկենսաբանություն Կատեգորիա:Միջուկային ֆիզիկա
Կոպենհագենյան չափանիշներ
Կոպենհագենյան չափանիշներն այն կանոններն են, որոնք սահմանում են, թե արդյոք երկիրը իրավասու է միանալ Եվրամիությանը ։ Կրիտերիաները պահանջում են, որ պետությունն ունենա ժողովրդավարական կառավարում և մարդու իրավունքների, պաշտպանման ինստիտուտներ ունենա գործող շուկայական տնտեսություն և ընդունի ԵՄ պարտավորություններն ու առաջարկները։
Անդամակցության այս չափանիշները սահմանվել են 1993 թվականի հունիսին Կոպենհագենում, Դանիա, Եվրոխորհրդի նիստի ժամանակ, որտեղից էլ այն ստացել է իր անվանումը։ Հատված Կոպենհագենի Նախագահության եզրակացություններից՝
Այս էլեմենտների մեծ մասը ընդունվել է վերջին տասնամյակի ընթացքում Եվրոպական խորհրդի, Եվրոպական հանձնաժողովի և Եվրոպական խորհրդարանի որոշումներով, ինչպես նաև Արդարադատության եվրոպական դատարանի և Մարդու իրավունքների եվրոպական դատարանի նախադեպային իրավունքով ։ Այնուամենայնիվ, ներկա անդամ երկրներում երբեմն լինում են հակասական մեկնաբանություններ, հատկապես այն մասին, թե ինչ է նշանակում «օրենքի գերակայություն»։
Յուրաքանչյուր թեկնածու երկրի հետ բանակցությունների ընթացքում կանոնավոր կերպով վերահսկվում է Կոպենհագենի չափանիշների կատարման առաջընթացը։ Ելնելով դրանից՝ որոշումներ են կայացվում այն ​​մասին, թե արդյոք որոշակի երկիր պետք է անդամակցի ԵՄ-ին, և եթե այո, ապա երբ և ինչ գործողություններ պետք է ձեռնարկվեն մինչև անդամակցությունը հնարավոր դառնա։
Եվրամիության անդամակցության չափանիշները սահմանվում են երեք փաստաթղթերով.
1993 թվականին համաձայնագրի ընդունման ժամանակ գոյություն չուներ մեխանիզմ, որը կապահովի այդ չափանիշների իրականացումը որևէ երկրի կողմից, որն արդեն ԵՄ անդամ էր։ Այնուամենայնիվ, այժմ միջոցներ են ձեռնարկվել այդ չափանիշներին համապատասխանությունը վերահսկելու համար՝  ավստրիական Վոլֆգանգ Շյուսելի կառավարության դեմ կիրառված «պատժամիջոցներից» հետո, որոնք կիրառվել են մյուս 14 անդամ պետությունների կառավարությունների կողմից։ Այս պայմանավորվածությունները ուժի մեջ են մտել 2003թ. փետրվարի 1-ին Նիցցայի պայմանագրի դրույթների համաձայն։
Աշխարհագրական չափանիշներ
Եվրոպական միության մասին պայմանագրի (ԵՄ) կամ Մաստրիխտի պայմանագրի 49-րդ հոդվածը (նախկինում՝ O հոդված) սահմանում է, որ ցանկացած եվրոպական երկիր, որը հարգում է ԵՄ սկզբունքները, կարող է դիմել միանալու համար։ Երկրների դասակարգումը որպես եվրոպական «ենթակա է քաղաքական գնահատման» Հանձնաժողովի և ավելի կարևոր՝ Եվրոպական խորհրդի կողմից ։
1987 թվականին Մարոկկոն հայտ է ներկայացրել միանալու Եվրոպական համայնքներին (Եվրամիության նախորդը)։ Դիմումը մերժվել է այն պատճառաբանությամբ, որ Մարոկկոն չի համարվում « եվրոպական երկիր », ուստի չի կարող միանալ։
Թեև ոչ եվրոպական երկրները անդամագրվելու իրավասու չեն համարվում, նրանք կարող են օգտվել ԵՄ-ի հետ ինտեգրման տարբեր աստիճաններից՝ սահմանված միջազգային պայմանագրերով։ Զարգացվում են համայնքի և անդամ երկրների ընդհանուր կարողությունները երրորդ երկրների հետ ասոցացման համաձայնագրեր կնքելու համար։ Ավելին, ի հայտ են գալիս երրորդ երկրների հետ ինտեգրման հատուկ շրջանակներ, այդ թվում հատկապես Եվրոպական Հարևանության Քաղաքականությունը (ԵՀՔ)։ Սա հատկապես փոխարինում է Բարսելոնայի գործընթացին, որը նախկինում ապահովում էր ԵՄ հարաբերությունների շրջանակը միջերկրածովյան իր հարևանների հետ Հյուսիսային Աֆրիկայում և Արևմտյան Ասիայում :
ԵՀՔ-ն չպետք է շփոթել Արևմտյան Բալկաններում կամ Եվրոպական տնտեսական տարածքում կայունացման և ասոցացման գործընթացի հետ։ Ռուսաստանը չի մտնում ԵՀՔ-ի շրջանակում, սակայն ենթակա է առանձին շրջանակի։ Եվրոպական հարևանության քաղաքականությունը կարելի է մեկնաբանել որպես տեսանելի ապագայի համար Միության սահմանների ձևավորում։ ԵՄ ինտեգրվելու մեկ այլ միջոց է Միջերկրական ծովի միությունը, որը կազմված է ԵՄ երկրներից և Միջերկրական ծովին սահմանակից այլ երկրներից:
Ժողովրդավարություն
Ֆունկցիոնալ ժողովրդավարական կառավարումը պահանջում է, որ երկրի բոլոր քաղաքացիները պետք է կարողանան հավասար հիմունքներով մասնակցել քաղաքական որոշումների կայացմանը կառավարման յուրաքանչյուր մակարդակում՝ տեղական համայնքներից մինչև ամենաբարձր՝ ազգային մակարդակը։ Սա նաև պահանջում է ազատ ընտրություններ՝ գաղտնի քվեարկությամբ, առանց պետության կողմից որևէ խոչընդոտի քաղաքական կուսակցություններ ստեղծելու իրավունք, ազատ մամուլի արդար և հավասար հասանելիություն, ազատ արհմիությունների կազմակերպություններ, անձնական կարծիքի ազատություն և գործադիր լիազորություններ, որոնք սահմանափակված են օրենքով և թույլատրում։ գործադիր իշխանությունից անկախ դատավորների ազատ մուտք։
Օրենքի գերակայություն
Օրենքի գերակայությունը ենթադրում է, որ կառավարության լիազորությունները կարող են իրականացվել միայն փաստաթղթավորված օրենքների համաձայն, որոնք ընդունվել են սահմանված ընթացակարգով։ Սկզբունքը նախատեսված է առանձին դեպքերում կամայական որոշումներից պաշտպանվելու համար։
Մարդու իրավունքներ
Մարդու իրավունքներն այն իրավունքներն են, որոնք յուրաքանչյուր անձ կրում է մարդկային որակի պատճառով. մարդու իրավունքները անօտարելի են և պատկանում են բոլոր մարդկանց։ Եթե իրավունքն անօտարելի է, դա նշանակում է, որ այն չի կարող շնորհվել, տրվել, սահմանափակվել, փոխանակվել կամ վաճառվել (օրինակ՝ չի կարելի վաճառել իրեն որպես ստրկություն)։ Դրանք ներառում են կյանքի իրավունքը, քրեական հետապնդման իրավունքը միայն հանցագործության պահին գործող օրենքների համաձայն, ստրկությունից ազատվելու և խոշտանգումներից ազատվելու իրավունքը։